**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за локална самоуправа |
| Назив на предлогот на закон: | Предлог - Закон за изменување и дополнување на Законот за меѓуопштинска соработка |
| Одговорно лице и контакт информации: | Пламен Георгиевски t. 3 253 943 Plamen.Georgievski@mls.gov.mk |
| Вид на Извештај | √ Нацрт  Предлог |
| Обврската за подготовка на предлогот на закон произлегува од: | Годишната програма за работа на Владата на Република  Македонија  НПАА  ✓Заклучок на Владата на Република Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | / |
| Дали нацрт извештајот содржи информации согласно прописите кои се однесуваат на класифицираните информации | Да  √ Не |
| Датум на објавување на нацрт Извештајот на ЕНЕР: | 13 .02**.** 2015 година |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на законот до Генералниот секретаријат | Во рок од 7 дена по добивање на мислењето од Министерството за информатичко општество и администрација |

1. **Опис на состојбите во областа и дефинирање на проблемот**
   1. *Опис на состојбите*

Министерството за локална самоуправа, во рамките на истражување за постоечките практики и искуства на општините во Република Македонија во меѓуопштинската соработка спроведе активности и за собирање информации за начинот и постапката на воспоставување на меѓународната соработка и податоци за остварените меѓународни соработки на општините.

Во рамките на ова истражување беа посетени сите 80 општини во Република Македонија при што се спроведоа исто толку интервјуа со вкупно 135 лица.

Целна група на ова истражување беа градоначалниците и раководните/стручните државни службеници од општинска администрација Интервјуата се реализирани со 14 градоначалници, 13 секретари на општини, 6 раководители на сектори, 44 раководители на одделенија, 23 советници, 7 виши соработници, 15 соработници, 8 помлади соработници, и 5 други државни службеници.

Резултатите од истражувањето се искористија за запознавање со искуствата на општините во спроведувањето на меѓународната соработка на единиците на локалната самоуправа вклучувајќи ја и прегуграничната соработка и за воспоставување на електронската база на податоци за меѓународната соработка на општините која што ќе ја води Министерството за локална самоуправа.

Сознанија од посетите на општините се дека поголемиот број на единици на локална самоуправа во Република Македонија остваруваат меѓународна соработка со општини од други држави преку склучување на меморандуми или спогодби за збратимување.

Од вкупно 80 општини во Република Македонија, 60 (75%) општини имаат воспоставено меѓународна соработка. Меѓународната соработка најчесто е воспоставена со Република Бугарија (26), Република Турција 16), Република Србија (12), Република Хрватска (11), Република Албанија (10), Република Словенија (10), Грција (5), Унгарија (5), Романија (5), Косово (4), Франција (4), Црна Гора (4) и др.

Воспоставена практика на општините при воспоставување на меѓународна соработка е советот на единицата на локална самоуправа да донесе одлука за воспоставување на меѓународна соработка со која одлука се овластува градоначалникот да го потпише актот за формализација на соработката со општината од друга држава.

Воспоставување на меѓународната соработка најчесто се иницира во рамките на остварените контакти на градоначалниците на општините со општини од други држави и по иницијатива на амбасадорите на Република Македонија.

Општините од Република Македонија остваруваат и прекугранична соработка со општините од соседните соседните земји во рамките на ИПА програмите.

Единиците на локалната самоуправа, согласно членот 11 од Законот за надворешни работи , остварувањето на меѓународната соработка ја вршат во рамките на утврдените законски надлежности и се раководат од начелата на утврдената надворешна политика на државата и притоа се должни да ги почитуваат упатствата и инструкциите на Министерството за надворешни работи на Република Македонија.

Согласно член 14 став 5 од Законот за локалната самоуправа евиденцијата за остварената меѓународна соработка на општините ја води Министерството за локална самоуправа во согласност со закон.

Во членот 10 став 3 од Европската повелба за локална самоуправа, ратификувана на 14.07.1997 година од Собранието на Република Македонија, е утврдено дека локалните власти имаат право под услови што можат да бидат пропишани со закон, да соработуваат со соодветните локални власти од други земји.

Направената компаративната анализа за нормативното уредување во областа меѓународната соработка на општините ( Чешка, Хрватска, Црна Гора, Косово, Албанија, Турција, Франција) покажа дека постапката за меѓународната соработка на општините е регулирана со закон и соработката може да се воспостави со соодветна единица на локалната самоуправа а за што се известува надлежното министерство кое ја оценува законитоста на оваа активност на општината.

* 1. *Причини за проблемите кои се предмет на разгледување*

За начинот, постапката и актите за воспоставување на меѓународната соработка на општините во Република Македонија во постојната законска регулатива нема посебни одредби.

Во постојните закони нема утврдена посебна постапка за водењето на ваков вид на евиденција и основ за донесување на актот со кој би се пропишал начинот на водење на евиденцијата на остварената меѓународна соработка на општините поради што и досега не се води евиденција на остварената меѓународна соработка на општините.

Поголемиот број на единици на локална самоуправа во Република Македонија остваруваат меѓународна соработка со општини од други држави без притоа да бидат известени Министерството за надворешни работи и Министерството за локална самоуправа.

Дел од општините во Република Македонија се обраќаа до Министерството за локална самоуправа со барање за давање основни насоки за начинот на воспоставување на меѓународната соработка или потврда на веќе преземените активности во таа насока, за потребните документи преку кои би се воспоставила конкретната соработка и за други конкретни прашања окулу соработка со единици на локалната самоуправа од други земји.

.

**2. Цели на предлог регулативата**

Со Законот се имплементира одредбите на членот 14 став 4 и 5 од Законот за локалната самоуправа односно се утврдуваат условите за воспоставување на меѓународна соработка на општините и нејзино евидентирање со што општините во Република Македонија меѓународната соработка ке ја остваруваат согласно утврдена постапка а во консултација со Министерството за надворешни работи и Министерството за локална самоуправа.

На овој начин ке се обезбеди соработката на општините од Република Македонија со соодветни локални власти од други држави, да се остварува согласно закон и ке се овозможи евиденција на сите воспоставени соработки.

Врз основа на податоците од евиденцијата, ке се овозможи Министерството за надворешни работи Министерството за локална самоуправа да иницираат соработка во рамките на официјалните средби со дипломатските претставници.

Исто така воспоставената евиденција ке им послужи и на општините за размена на искуства во остварувањето на меѓународната соработка.

Донесувањето на предложениот закон е во согласност со член 10 став 3 од Европската повелба за локална самоуправа

**3. Можни решенија (опции)**

*3.1. Опис на решението „не прави ништо“ -*

Одредбата од членот 14 став 4 и 5 од Законот за локална самоуправа и во наредниот период нема да биде имплементирана.

* 1. *Опис на можните решенија (опции) за решавање на проблемот*

Согласно одредбите на Законот за локална самоуправа, се предлага регулаторна мерка , изменување и дополнување на Законот за меѓуопштинска соработка, како закон со кој се регулира соработката меѓу општините.

1. **Проценка на влијанијата на регулативата**

*Можни позитивни и негативни влијанија од секоја од опциите:*

*4.1 Економски влијанија -*

*Нема*

*4.2 Фискални влијанија*

Трошоците или членарините за учеството на органите на единиците на локалната самоуправа во меѓународната соработка, се надоместуваат од средства од нивните буџети.

*4.3 Социјални влијанија*

*Нема*

*4.4 Влијанија врз животната средина*

*Нема*

*4.5 Административни влијанија и трошоци –*

*а) трошоци за спроведување*

Подготвка на дизајн и содржина на софтвер за електронско водење на евиденцијата за остварената меѓународна соработка на општините

*б)трошоци за почитување на регулативата*

**5. Консултации**

*5.1 Засегнати страни и начин на вклучување*

Општините во Република Македонија и градот Скопје.

Министерство за надворешни работи

Предлог- законот ке се разгледува на седница на Комисијата на Владата на Република Македонија за поттикнување и следење на меѓуопштинската соработка во која учествуваат општините преку претставникот на ЗЕЛС – Асоцијацијата на сите општини во Република Македонија и преку претставниците на секој од 8-те плански региони и на која ке бидат презентирани мислењата и ставовите на општините со можност и дополнително да бидат доставени мислења и ставови на општините

*/*

*5.2 Преглед на добиените и вградените мислења*

*/*

*5.3 Мислењата кои не биле земени предвид и зошто*

*/*

**6. Заклучоци и препорачано решение**

* 1. *Споредбен преглед на позитивните и негативните влијанија на можните решенија (опции)*
  2. *Ризици во спроведувањето и примената на секое од можните решенија (опции)*

*6.3 Препорачано решение со образложение*

Изменување и дополнување на закон со кој веќе се регулира соработката меѓу општините, со одредби за воспоставување и евиденција на меѓународната соработка на општините.

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

Изменување и дополнување на Законот за меѓуопштинска соработка ((„Службен Весник на РМ“ бр. 15/2012)

Изменување и дополнување на Правилникот за содржината на образецот за евиденција на меѓуопштинската соработка и начинот на водење на евиденција на меѓуопштинската соработка ( „Службен Весник на РМ“ бр. 15/2012)

*7.2. Потребни подзаконски акти и рок за нивно донесување*

Донесување на Правилникза изменување и дополнување на Правилникот за содржината на образецот за евиденција на меѓуопштинската соработка и начинот на водење на евиденција на меѓуопштинската соработка ( „Службен Весник на РМ“ бр. 15/2012) во рок од три месеци од денот на влегување во сила на Законот.

*7.3. Органи на државната управа, државни органи и други органи надлежни за спроведување*

Министерство за локална самоуправа и Министерство за надворешни работи

* 1. *Активности за обезбедување на ефикасно спроведување на предлогот на закон*

**. Следење и евалуација**

* 1. *Начин на следење на спроведувањето*

Согласно предложеното решениеградоначалникот на општината е должен да го извести Министерството за локална самоуправа за секоја воспоставена меѓународна соработка на општината и да ги достави актите за воспоставената соработка во рок од 30 дена од денот на воспоставувањето на соработка.

* 1. *Евалуација на ефектите од предлогот на закон и рокови*

Воспоставена евиденција за постојните меѓународни соработки во рок од од три месеци од денот на примената Законот и тековно евидентирање на сите воспоставени соработки.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: 10.02.2015 Државен секретар**

**М-р Билјана Цветановска Гугоска**

**.................................................**